Diari Oficial de la Generalitat Valenciana


Sumari del DOGV 8180, del 29-11-2017 (2017/9745)

Citació a termini al demandat en el procediment de guarda i custodia número 1120/2015.
--------------------------------------------------------------------------------------

### Dades del document

Número de DOGV
:   8180

Data del DOGV
:   29-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9745


Organisme emissor
:   Jutjat de Primera Instància número 26 de València

Tipus de document
:   Anunci

Citació a termini al demandat en el procediment de guarda i custodia número 1120/2015. [2017/9745]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València.  
Judici família, guarda, custòdia o aliments de fills menors no matrimonials no consensuats número 001120/2015  
Part demandant: Ivone Abia Giner.  
Part demandada: Issofa Kouotou.  
En el judici a què es fa referència s??ha dictat la resolució que té el text que, literalment, és com segueix:  
  
Cèdula de citació a termini  
Tribunal que ordena citar, Jutjat de Primera Instància número 26 de València.  
Assumpte en què s'acorda  
El referenciat.   
Persona citada  
Issofa Kouotou, en concepte de part demandada.  
Objecte de la citació  
Comparéixer en el judici expressat per a contestar per escrit la demanda, en la qual figura com a part demandada. S'acompanya còpia de la demanda, dels documents acompanyats i de la seua actuació d'admissió.   
Tribunal davant del qual ha de comparéixer  
En la seu d'aquest jutjat siti a València (Ciutat de la Justícia)  
Avinguda del Professor López Piñero (Historiador de la Medicina)  
(Antiga avinguda del Saler), 14é - 1.ª dta. Zona blava  
Termini per a comparéixer: 20 dies hàbils computats des de l'endemà d'aquesta citació.  
Prevencions legals  
Si no compareix, es declararà en situació de rebel·lia processal i, després de notificada la citació, no es durà a terme cap altra, excepte la de la resolució que pose fi al procés (art. 496 i 497 de la Llei 1/2000, d'enjudiciament civil LECn).  
La compareixença en judici ha de realitzar-se per mitjà de procurador, amb l'assistència d'advocat (art. 750 de la LECn).  
S'ha de comunicar a aquest tribunal qualsevol canvi de domicili que es produïsca durant la substanciació d'aquest procés (art. 155.5 paràgraf primer de la LECn).  
  
València, 3 de juliol de 2015.- La lletrada de l'Administració de justícia: Alicia Ordeig Rabadán.  
  
«Decret  
València, 3 de juliol de 2015  
Antecedents de fet  
La procuradora Purificación Higuera Lujan, en nom i representació d'Ivone Abia Giner segons acredita amb la designació del torn d'ofici que acompanya, ha presentat demanda de guarda i custòdia contenciosa contra Issofa Kouotou. D'allò que s'ha exposat en la demanda es desprén que hi ha tres fills entre les parts, dos d'ells menors d'edat.  
  
Raonaments jurídics  
Examinada l'anterior demanda, s'estima, a la vista de les dades i documents aportats, que la part demandant reuneix els requisits de capacitat, representació i postulació processals, necessaris per a comparéixer en el judici d'acord amb allò que s'ha determinat en els articles 6, 7 i 750 de la Llei 1/2000, d'enjudiciament civil (LECn).  
Així mateix, vistes les pretensions formulades en la demanda, aquest jutjat té jurisdicció i competència objectiva per a conéixer-les, segons els articles 37, 38 i 45 de l'esmentada llei processal.  
Pel que fa a la competència territorial, aquest jutjat resulta competent per aplicació de l'article 769 de la Llei d'enjudiciament civil.  
Finalment, pel que fa a la classe de judici, pertoca, d'acord amb allò que s'ha ordenat en l'article 753 de l'esmentada Llei d'enjudiciament civil, substanciar el procés pels tràmits del judici verbal, però amb les especialitats previstes en el mateix precepte i concordants.  
Per allò que s'ha exposat, pertoca l'admissió a tràmit de la demanda i, com ordena l'article 753 citat, traslladar la demanda al fiscal i a la part demandada, citar-la, amb les advertències i advertiments legals, perquè la conteste en el termini de 20 dies hàbils comptats des de l'endemà de la citació.  
Vistos els preceptes legals esmentats i tots els altres que hi són aplicables de manera general i pertinent:  
Decrete  
Admetre a tràmit la demanda de guarda i custòdia contenciosa, presentada per la procuradora Purificación Higuera Luján, en nom i representació d'Ivone Abia Giner, consta com a part demandada Issofa Kouotou i el Ministeri Fiscal, i se substancia la demanda pels tràmits del judici verbal, amb les especialitats previstes en l'article 753 de la Llei d'enjudiciament civil.  
Traslladar de la demanda al fiscal i a la part demandada, l'en lliure còpia i també dels documents acompanyats, i el cite perquè la conteste en el termini de 20 dies hàbils computats des de l'endemà de la citació.  
  
Advertiu a la part demandada que si no compareix dins del termini, es declararà en situació de rebel·lia processal (art. 496.1 LECn) i també que la compareixença en judici ha de realitzar-se per mitjà de procurador i amb assistència d'advocat (art. 750 de la LECn).  
  
En cas de considerar-se alguna part víctima de violència domèstica, pot acudir a l'Oficina d'Ajuda a les Víctimes del Delicte de la Comunitat Valenciana, sítia en la Ciutat de la Justícia, avinguda del Saler número 14, 460013 València, en demanda d'acompanyament a les citacions i compareixences que es deriven d'aquestes actuacions, per evitar confrontacions amb l'agressor i en compliment de les resolucions judicials penals de protecció.  
Porteu a efecte la citació de la part demandada en el domicili assenyalat per la part actora en el seu escrit de demanda. Per a la citació en el dit domicili lliureu els despatxos corresponents.  
  
En cas de ser negativa la citació del demandat en el domicili facilitat, esbrineu quin és l'esmentat domicili o residència actual, en els suports telemàtics del Jutjat, d'acord amb el que estableix la Llei d'enjudiciament civil en els articles 155 i següents i en el cas que no hi haguera resultats, envieu-ho d'ofici a la Policia Nacional; i quan estiguen totes les vies esgotades, feu la comunicació per edicte.  
  
D'aquesta resolució en done compte al jutge.  
Mode d'impugnació: mitjançant recurs de reposició davant d'aquest jutjat, no obstant això, es durà a efecte el que s'ha acordat. El recurs haurà d'interposar-se per escrit en el termini de cinc dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs.  
Cosa que dispose i firme. En done fe.»  
  
Atés el desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, i d'acord amb allò que s'ha sol·licitat per la part demandant, ordene publicar aquest edicte en el Diari Oficial de la Generalitat Valenciana, per a portar a efecte la diligència de citació a termini del demandat Issofa Kouotou, i li faig saber que queda a la seua disposició la demanda en la Secretaria del Jutjat.  
  
  
València, 30 d'octubre de 2017.- La lletrada de l'Administració de justícia: Alicia Ordeig Rabadán.